Beurtkrag Woensdagoggend toegepasArgieffoto “Eskom sal van 08:30 vanoggend fase 1-beurtkrag toepas en dit sal waarskynlik tot 22:00 vanaand duur,” het Eskom gesê. “Dit is weens ŉ toename in die vraag na elektrisiteit en ŉ tekort aan opwekkingskapasiteit as gevolg van lae dieselreserwes by ons oopsiklus-gasturbines.” Eskom het gebruikers weereens verseker dat beurtkrag toegepas word as ŉ noodsaaklike maatreël om die kragstelsel te beskerm en te verseker dat onderhoud gedoen word om die stelsel op die langtermyn te ondersteun. Volgens Eskom kan enige onverwagte veranderinge aan die “kwesbare en beperkte kragstelsel” lei tot beurtkrag op kort kennisgewing. Eskom het ŉ beroep op gebruikers gedoen om op energie-doeltreffende maniere warm te bly.